b'\n_START_ARTICLE_\nPriscillianus\n_START_PARAGRAPH_\nPricillianus \xc3\x81vilainen (kuoli 385) oli hispanialainen teologi, joka poltettiin ensimm\xc3\xa4isen\xc3\xa4 kerettil\xc3\xa4isen\xc3\xa4. H\xc3\xa4n perusti uskonnollisen ryhm\xc3\xa4n, joka painotti asketismia, jolla p\xc3\xa4\xc3\xa4st\xc3\xa4isiin l\xc3\xa4hemm\xc3\xa4ksi Jumalaa. Priscillianus oli maallikko ja painotti puheissaan, ett\xc3\xa4 sek\xc3\xa4 papeilla ett\xc3\xa4 maallikoilla on samanlainen yhteys Pyh\xc3\xa4\xc3\xa4n Henkeen._NEWLINE_Priscillianusta syytettiin manikealaisuudesta ja gnostilaisuudesta. Ensimm\xc3\xa4iset syytteet kumoutuivat, mutta vuonna 384 j\xc3\xa4rjestetyss\xc3\xa4 synodissa h\xc3\xa4nen vastustajansa olivat kasvaneet liian voimakkaiksi. Priscillianus ja kuusi muuta tuotiin vuonna 385 nykyiseen Trieriin, jossa kirkko tuomitsi heid\xc3\xa4t noituudesta ja moraalittomuudesta. Heid\xc3\xa4t luovutettiin valtiovallalle teloitettaviksi.'